
     REPUBLIKA HRVATSKA
TRGOVAČKI SUD U ZAGREBU                                                             89. St-181/12-85
        Zagreb, Amruševa 2/II


R E P U B L I K A  H R V A T S K A

R J E Š E NJ E

Trgovački sud u Zagrebu, po sucu Nikolini Dorić Hadžisejdić, u stečajnom postupku nad dužnikom DUKA INTERIJERI d.o.o. u stečaju, Sveta Nedelja, Brezje, Ljubljanska 5, OIB: 21513526215, 2. siječnja 2019.,


r i j e š i o     j e
 
1. Određuje se upis stečajne mase iza dužnika DUKA INTERIJERI d.o.o. u stečaju, Sveta Nedelja, Brezje, Ljubljanska 5, OIB: 21513526215, u sudski registar Trgovačkog suda u Zagrebu.
2. Sjedište stečajne mase je na adresi stečajnog upravitelja: Zagreb, Maksimirska c. 88.
3. Petar Popović iz Zagreba, Maksimirska c. 88, OIB: 89375564266, zastupa stečajnu masu.

Obrazloženje

Rješenjem ovog posl. br. St-181/12 od 28. studenog 2013. obustavljen je i zaključen stečajni postupak nad dužnikom DUKA INTERIJERI d.o.o. u stečaju, Sveta Nedelja, Brezje, Ljubljanska 5, OIB: 21513526215, koji je, potom, brisan iz sudskog registra.
Stečajni upravitelj predložio je sudu upisati stečajnu masu iza navedenog dužnika u sudski registar radi daljnjeg postupanja u predmetu Trgovačkog suda u Zagrebu posl. br. P-2357/18, a u kojem predmetu je dužnik tužitelj.
Slijedom navedenog, a po prijedlogu stečajnog upravitelja, na temelju odredaba članka 133. stavka 1. i 2. Stečajnog zakona („Narodne novine“ broj 71/15., 104/17 dalje: SZ), odlučeno je kao u točci I. izreke rješenja. Odluka iz točke II. izreke rješenja temelji se na odredbi članka 438. stavka 1. točki 4. SZ-a, a odluka iz točke III. izreke rješenja na odredbi članka 89. stavka 1. točki 13. u vezi s odredbama članka 133. stavka 1. – 3. SZ-a.


U Zagrebu 2. siječnja 2019.


 SUDAC:
             Nikolina Dorić Hadžisejdić, v.r.



Uputa o pravnom lijeku:
Protiv ovog rješenja može se podnijeti žalba Visokom trgovačkom sudu Republike Hrvatske u roku 8 dana. Žalba  se podnosi  putem ovog suda u 2 primjerka. 


Za točnost otpravka-ovlašteni službenik:
                                       Valentina Gabud

